Kolmoskauden Blown Away -
toi kymmenen lasinpuhaltajaa -
eri puolilta maailmaa Yhdysvaltain isoimpaan kuumapajaan.
Ei kun puhaltamaan!
Puhalluspillit, punttelit, ja lastat aseinaan,
he taistelivat maineesta ja mammonasta.
Penkkiä vasten! -Voi taivas!
Kaaos!
Lasi vei voiton Clairesta, Robista, Maddystä, Brennasta, Gracesta,
Trentonista, Danista ja Johnista, ja he joutuivat lähtemään kuumapajasta.
Yksi haaste on jäljellä, ja vain Minhi ja John Moran ovat mukana.
Kilpailun voitto mullistaisi elämäni.
Tämä on ollut tunteellinen ja epätodellinen matka.
Kuka voittaa Blown Awayn ja parhaan puhaltajan tittelin?
Olen Nick Uhas, ja vuorossa on tämän kauden Blown Away -finaali.
Lasinpuhaltajat, tervetuloa hetkeen, jota olemme kaikki odottaneet.
Finaaliin.
Tein sen.
Sanoin tänä aamuna, että minulla on 50 prosentin mahdollisuus voittaa.
En tahdo uskoa sitä.
John ja Minhi, päihititte kahdeksan erinomaista lasinpuhaltajaa -
ja selvititte yhdeksän haastetta päästäksenne tähän pisteeseen.
Se ei tahdo mennä jakeluun.
Olen antanut tälle kilpailulle kaikkeni.
Ja nyt viimeiseen haasteeseen.
Avatkaa gallerian ovet.
Tyhjä galleria näytti kuin jättimäiseltä tyhjältä kankaalta.
En tiedä, olenko innoissani vai kauhuissani.
Saatte kahdeksan tuntia täyttää puolet galleriasta.
Haasteena on luoda yhtenäinen, alkuperäinen ja upea lasi-installaatio,
joka vie kaikilta jalat alta.
Saatte itse päättää installaation teeman,
mutta odotamme näkevämme teiltä teknistä voimannäyttöä -
ja vahvaa persoonallista otetta.
Niin.
Ei paineita. Kyllä se tästä.
Voittaja saa 60 000 dollarin arvoisen palkinnon,
johon sisältyy residenssi kuulussa Corning Museum of Glass -museossa.
Lisäksi finaalin voittanut teos pääsee näytteille Corningissa.
Oman työn saaminen näytteille Corningiin on elinikäinen haaveeni.
Tänään teillä on mahdollisuus toteuttaa se unelma.
Janoan voittoa. En ole muuta ajatellutkaan ohjelmaan hakemisen jälkeen.
Vierailevana tuomarina toimii modernin lasitaiteen osaston kuraattori -
Corningin museosta, Susie Silbert.
Susie Silbert on iso nimi.
Hän on idolini. Olen vähän hämilläni.
Tiedän, miten jännittävä tämä hetki on teille.
Toin mukanani kuusi huikeaa lasitaiteilijaa Corningin lasimuseosta.
Hienoa. -He tulevat avuksenne.
He auttavat toteuttamaan visionne.
Arvioimme muotoilua, konseptia ja yleistä esillepanoa,
sekä kaikkia muitakin Blown Awayssä tekemiänne töitä.
Oletteko valmiina? -Kyllä.
Se on menoa nyt.
Aika alkaa…
Nyt.
SUUNNITTELU
Tämä on tärkein haaste. Myös paineita on enemmän.
Mahtavaa päästä tekemään töitä kanssanne.
Meiltä vaaditaan paljon.
"Tee paras työsi koskaan, mutta saat vain kahdeksan tuntia.
Lykkyä tykö."
Tässä on retrospektiivi Johnin ja Minhin töistä yhdeksässä haasteessa.
John on tehnyt sitä, mitä osaa.
Hän ei ole ottanut riskejä niin paljon kuin Minhi.
Minhi on edistynyt selvästi siinä, miten hän lähestyy materiaalia haasteissa.
Kumpi on mielestäsi niskan päällä?
Finaalissa voiton ratkaisee konsepti, muotoilu, tekniikka.
Ne kaikki yhdessä. Molemmat ovat niissä hyviä.
Kumpi vain voi voittaa. -Olen samaa mieltä.
Johnin työt ovat todella tasalaatuisia muotoilun ja yksityiskohtien suhteen.
Mutta toisaalta Minhi tekee hyvin edistyksellisiä -
ja kiinnostavia töitä. Hänessä on kipinää.
On hyvin mielenkiintoista nähdä kaksi näin erilaista taiteilijaa.
Haluan hyödyntää lattiatilaa ja tehdä mukulakiviä, jotka kokoamme yhteen.
Täältä nousee varpuja ja ruoho puskee läpi.
Tarkoituksenani on näyttää, mitä valkoisen lattian alta paljastuu,
ja että siellä on elämää.
Tästä tulee todella iso.
Niin iso kuin mahdollista, jotta sen läsnäolo tuntuu.
Ja tosi paljon värejä.
Väriä saadaan murriinitekniikalla.
Teokseni on eräänlainen pallo,
joka edustaa tulta ja ylöspäin nousevaa henkeä.
Se ikään kuin nousee esiin tervasta ja eri paikoista kertyneestä töhnästä.
Teos kuvaa nousemista tuhkasta.
Tänne tulee pehmolelujänis.
Se on hylätty.
Jänis on hylätty lapsen lelu.
Mutta siitä kasvaa kukka, mikä kuvastaa syntymää ja kasvua.
Tuleeko tämä jalustalle vai roikkumaan?
Ei. Koko työ tulee lattialle.
Eli kaikki on maassa.
On toki riski, etten täytä tilaa monilla eri esineillä,
mutta tiedostan sen riskin.
Loppupuolella tarvitsen kaikkien apua,
jotta lattia peittyisi pimeyteen mahdollisimman paljon.
Meillä taitaa riittää töitä. -Niin luulen.
Aletaan hommiin. -Kyllä!
LUOMINEN
Tämä on hauskin osuus. -Jep!
Ja sitten töihin.
Olen aivan innoissani.
Niin sitä pitää! -Hoidetaan homma!
Annan ohjeet tiimille.
Näytän Tomille ja Ericille ensin itse, mitä teen tiilelle.
Tee tälle enemmän pintakuviota.
Selvä.
Työstän Helenin kanssa jäniksen eri osia.
Tuleeko täyte ulos keskeltä tai tassusta?
Kyllä. Aika lailla keskeltä.
Rondellit eivät ole vahvuuteni. Eric tekee ne.
Tuntuu upealta. On ollut hitonmoinen matka.
Tämä haaste on äärimmäisen tärkeä. Kaikki, mitä olen tehnyt, tiivistyy tähän.
Tuntuu tosi hyvältä olla näin pitkällä.
Mieheni rohkaisi minua hakemaan mukaan.
Hän hävisi taistelun syövälle.
Niinpä minä lupasin hakea mukaan. Ja tässä sitä ollaan.
Älä jätä kylmiä kohtia.
En lupaa mitään.
Susie, osaatko ennakoida, kumpi voittaa?
En. On tavallaan outoa, että olen täällä,
koska minusta taiteessa ei voi valita voittajia.
Taiteessa voittaa silloin, että sitä tekee joka päivä.
Kun halusin taiteilijaksi, ryhdyin alun perin taidemaalariksi.
Sillä hetkellä, kun astuin kuumapajaan, lopetin kaiken muun enkä maalannut enää.
Siitä lähtien kaikki pyöri lasin ympärillä.
Sanomme, että tämä palkinto muuttaa elämän. Onko se totta?
Ehdottomasti.
Palkinnon voittaminen olisi aivan upeaa.
Olen tehnyt tätä 20 vuotta. Minulla ei ole säästöjä, en omista mitään.
Rahaa säästössä pankissa -
ja Corningin residenssi olisivat oikea unelmien täyttymys.
Suurimmalle osalle taiteilijoista se olisi mieletön muutos.
Pidetään kiirettä.
YHDYSKOHTA LASIN KAPEIN KOHTA
Teokseni kuvastaa tätä matkaa ja haluani jatkaa elämää.
On tärkeää, että pallo on hyvin värikäs. Se edustaa toivoa.
Siksi halusin käyttää lämpimiä värejä.
Punaiset ja keltaiset värit viittaavat tulisieluun.
Päätin käyttää murriinitekniikkaa.
Aion tehdä niistä kuvion, joka on hyvin yhteneväinen ja pyöreä.
Paljon särkynyttä lasitankoa.
Se särkyy aina vain. Toinenkin särkyi.
Tuon ei pitäisi olla mahdollista.
Kirkkaan lasin kanssa tapahtui reaktio,
joka sai kaikki elementit särkymään.
Näin käy joskus, ikävä kyllä.
Päätin muuttaa suunnitelmaa. Kaksi tuntia meni hukkaan.
Teen saman suunnitelman vähän eri tavalla ja toivon, että aika riittää.
AIKAA JÄLJELLÄ 6 TUNTIA
Nyt työstän jäniksen pintakuviointia.
Haluan sen näyttävän pehmolelulta.
Tämä antaa sille pörröisen vaikutelman. -Aivan.
Jänis on teoksessa hylätty lapsen lelu. Se kuvaa menetettyä viattomuutta.
Isäni kuoli, kun olin kymmenen.
En puhu siitä paljon, mutta sillä on ollut iso vaikutus elämässäni.
Tämän osan tekeminen on puhdistavaa. Se on tapani työstää kaikkea.
Siksi teen niin.
Juuri sellainen kuin ajattelin.
Ensimmäistä kertaa -
voittajateos pääsee esille Corning Museum of Glass -museoon.
Millainen merkitys sillä on taiteilijalle?
Toivon, että sillä on valtava merkitys.
Corning Museum of Glass on maailman johtava lasimuseo.
Hyvä.
Se on huikea ponnahduslauta, josta moni taiteilija uneksii.
Kaikki on vienyt tätä kohti. Tämä vie kaikki ajatukset.
En mieti sitä, että työni voisi päätyä Corningiin. Olen vähän taikauskoinen.
Johnin tiimi käyttää paljon aikaa eri osien pintakuvioiden tekemiseen.
Tosi paljon aikaa. Toivottavasti se kannattaa.
Olen saanut pupun pään tehtyä.
Teimme kasan tiiliä, ja tästä tulee pupun keho.
Jäniksen selässä ollaan.
Tähän kuluu paljon aikaa.
Olen tarkka värien suhteen. Niiden pitää mennä nappiin.
Hetkinen. Teenkö tätä nyt väärinpäin?
Sen pitää olla toisinpäin.
Pää osoitti yhteen suuntaan.
Ja muotoilin kehon vahingossa toiseen suuntaan.
Tein virheen. Korjaan sen nyt.
Hyvältä näyttää.
Onneksi lasimassa oli yhä lämmin, joten käänsimme sen vain toiseen suuntaan.
Sanotaan, että hyvän lasitaiteilijan tunnistaa siitä,
mitä kaikkea hän voi korjata.
Meillä tuli vastaan pieni yhteensopivuusongelma.
Lämpimät värit pamahtavat rikki,
joten pitää ottaa eri väripaletti käyttöön.
Vaihdoin tilalle viileitä värejä, kuten sinistä, vihreää ja violettia.
Nekin menevät rikki.
Ei hyvä. -Mitä oikein tapahtuu?
Sille käy ihan samoin.
Se särkyy ulkopuolelta. -Aivan.
Ihan älytöntä.
En edes tiedä, mitä sanoa.
Yhteensopivuusongelmia on aina. Samaa lasia on käytetty koko ajan.
Ehkä hän työsti sitä eri tavoin kuin tähän asti.
Miten menee, Minhi?
Ei hyvin.
En halua voittaa vain siksi, ettei Minhi saanut työtään tehtyä.
Haluan hänen tekevän jotain upeaa.
Paljon aikaa meni hukkaan.
Tunsin oloni täysin lannistuneeksi.
Olin lamaantunut. Ajatus ei kulkenut, enkä tiennyt, mitä tehdä.
Miten pärjäilet?
Pystyt tähän.
Sinun pitää vain vapauttaa mielesi. Kyllä se siitä. Vai mitä?
Pystyt tähän.
Kun Katherine tuli sanomaan, että pystyn tähän, juuri sitä tarvitsin.
No niin. Lykkyä tykö.
Tiesin, että minun piti vain jatkaa.
Väritankojen sijaan minun pitää käyttää frittiä.
Niinpä vaihdoin murriinitekniikan lasitangon vetämiseen.
Nyt saadaan sentään tulen värit takaisin.
Kyllä tämä tästä.
Neljä tuntia mennyt, neljä tuntia vielä. Olette puolivälissä.
Kuumenna.
Nyt voit löysätä. -Jep.
Hei, Katherine. -Hei, John.
Millaisen installaation haluat tehdä?
Haluan tehdä hyvin erilaisen immersiivisen työn.
Kyse ei ole vain lasista tietyssä tilassa vaan myös tilasta itsestään.
Onko se sinusta iso riski?
Vähän pelottaa, kyllä. Mutta olen luottanut vaistoihini koko ajan.
Tämä teos on hyvin henkilökohtainen,
ja siksi päätin tehdä pienimmän työn, joita minulta on täällä nähty.
Jätän sinut jatkamaan. Onnea matkaan. -Kiitos.
KORKKILASTAT TASOITTAVAT LASIA JÄÄHDYTTÄMÄTTÄ
Kyllä tämä ihan tulelta näyttää.
Teokseni kuvastaa vaikeuksien voittamista elämässä,
ja sain konkreettisesti kokea sen myös haasteessa.
Nyt pitää ottaa takaisin menetetty aika.
Pitää vain sisuuntua ja jatkaa täysillä loppuun.
Tai sitten voisin tietysti luovuttaa. Enkä aio tehdä niin.
Täältä noustaan vielä.
AIKAA JÄLJELLÄ 3 TUNTIA
Halusin koota pupun osat kuumina.
Ja ylemmäs.
Siten saan sen näyttämään mahdollisimman luonnolliselta.
Pehmolelun pitääkin näyttää siltä.
Pidän tästä.
Nyt se makaa oikeaan suuntaan.
Värit näyttävät hyviltä. Siistiä.
Seuraavaksi teimme ison pallon.
Emme käyttäneet murriinitekniikkaa mutta samaa väripalettia.
Siitä tuli iso ja näyttävä.
Itse asiassa pyörittämällä lopputuloksesta tuli parempi.
Minulla on ihan hyvä tunne tästä.
Ja nyt vetäkää ja nostakaa.
Kaunista.
Siinä se menee!
Vain tuo osa menee jäähdytysuuniin.
Kaikki muut osat ovat vielä tekemättä.
AIKAA JÄLJELLÄ 1,5 TUNTIA
Nyt olen tekemässä pientä kukkaa.
Se tulee tavallaan ulos jäniksestä.
Alussa pelkäsin kaikkia muita kilpailijoita.
Haluan todistaa itselleni ja maailmalle,
että jos uskon itseeni ja teen minulle tärkeitä töitä,
voin voittaa.
Pidän tästä paljon.
Me kaikki työstämme nyt pimeyttä.
Yhdessä.
Tämä on tervamaista ainesta,
ja se yrittää hukuttaa ison kuplan, joka on nousemassa ylös.
Saitko sen? -Sain.
Vein jäähdytysuuniin installaation isoimman ja tummimman pisaran.
Lasinpuhaltajat, vielä 45 minuuttia aikaa!
Tärkeintä on saada kaikki nämä pienet osat valmiiksi.
On vielä paljon tekemistä ja vähän aikaa.
Hermostuttaa aika lailla.
Käännä.
Nyt voit kuumentaa.
Kyllä.
Mikä erottaa upean installaation tavallisesta teoksesta?
Siinä ei ajatella pelkkää sommittelua vaan tilan käyttöä kokonaisuutena.
Monille taiteilijoille installaation tekeminen on hyvin haastavaa.
Pitää ajatella eri komponentteja ja kokonaisuuksia,
jotta ne nousevat tilassa esiin.
Installaatio voi olla monin tavoin -
vaikeampaa kuin itse esineiden tekeminen.
Verrattuna teokseen jalustalla -
on ihan eri asia kokea astuvansa erilliseen ympäristöön.
Anna mennä vain. Suoraan alaspäin. Juuri noin.
Nämä osat nousevat esiin tiilien välistä maasta.
Tästä tulee hieno.
Tunnen jo tahmean mustan mönjän.
Aikaa jäljellä 15 minuuttia! Viekää loput työt jäähdytysuuniin.
Valutanko tätä? -Joo.
Kun aika alkoi käydä vähiin, tuntui, että pystyn toteuttamaan visioni.
Jos lopputulos onnistuu kuten ajattelin, siitä tulee suosikkini.
Mutta sen näkee vasta valmiina, toimiiko konsepti.
Enää viisi minuuttia, Minhi!
Kaunista.
Laita vain tälle puolelle. -Hienoa.
Loistotyötä. -Kiitos.
Kymmenen haastetta tehty. Tätä paikkaa tulee ikävä.
Jee, tiimi! Olette ihan mahtavia.
Kunhan saan installaation tehtyä, työni onnistui täydellisesti.
Onneksi olkoon! -Kiitos.
Aloitetaan tiilistä. Sitten rikomme lasia siihen ympärille.
Olen tehnyt installaatioita, mutta yleensä niihin menee kuukausia tai jopa vuosia.
Voimme luoda siihen syvyyttä.
Haluan, että katsoja astuu hyvin seesteiseen tilaan.
Sitten he huomaavat, ettei kaikki ole kohdallaan.
Jänis menee tuonne nurkkaan.
Kumpi roikkuu alempana?
Tämä osako? -Musta osa on alempana.
Pallo on koko työn keskipiste. Ilman sitä koko teosta ei olisi.
No niin, katsotaanpa.
Se toimi siis lähtökohtana.
Pidän siitä. Kiinnitän sen tähän. -Tehdään niin.
Olin eniten huolissani siitä,
miten hyvin rondellit sopivat teokseen ja näyttävätkö ne rikkinäiseltä lattialta.
Näyttää hyvältä.
Liitetäänkö tämä tähän? -Haluatko niin?
Minun piti miettiä, miten eri osat sopivat yhteen,
ja halusin täyttää tilan niin täyteen kuin mahdollista.
En siirrä sitä. Laitan vain liimaa.
Se alkoi tuntua vähän arveluttavalta.
Kun kaikki osat ovat yhteydessä toisiinsa, yksikin virheliike voi kaataa koko työn.
Varokaa takaosaa!
Ole varovainen! -Niin olenkin.
Nyt eletään vaarallisesti.
Tämä työ on lempiteokseni tähän asti.
Minusta teokseni on hieno lopetus,
koska se kertoo toivosta ja tulevaisuudesta.
Hei, me teimme sen!
Kiitos. Mahtavaa työtä. -Jee!
Olitte huippuja.
Ryhmähali!
Niin sitä pitää.
ESITTELY
Toivon tuomareiden näkevän, miten paljon olen antanut teokselle.
Se kuvastaa kamppailujani ja miten olen selvinnyt niistä.
Olen päässyt pois synkästä pimeydestä,
ja tulevaisuus näyttää valoisalta.
Lähestyin konseptia valkoisen tilan kautta.
Haluan katsojan astuvan tyhjään tilaan,
mutta pinnan alla sykkiikin elämä, joka pyrkii valoa kohti.
Tervetuloa finaalitöiden ääreen.
Tämä on Minhin puoli galleriasta.
On ihanaa nähdä, että Minhi sai työnsä valmiiksi.
Olen hyvin otettu lopputuloksesta, sillä välillä vaikutti siltä,
että kaikki oli menossa pieleen, ja silti hän sai luotua yhtenäisen vision.
Siitä myös tämä teos kaiketi kertoo.
Kyvystä nousta ylös vaikeuksista huolimatta ja tehdä jotain voimakasta.
Pidän siitä, miten nuo stringerit tai tervalammikot -
ovat kosketuksissa pintojen kanssa.
Se, miten tämä valuu yli, tuo liikettä ja elävöittää ideaa.
Kyllä. Hän käyttää tilaa ja tilassa olevia elementtejä tehokkaasti.
Ehdottomasti.
Se, mistä erityisesti pidän, on kontrasti tämän muodon valoisuuden -
verrattuna näihin muihin pikimustiin muotoihin.
En ole varma, halusiko hän ihan tuollaisia raitoja alun perin,
mutta muodossa ja väreissä on jotain, mistä tulee mieleen -
kuumailmapallo nousemassa ilmaan.
Siten se tuo hyvin esiin konseptia -
tavalla, joka kiehtoo ja vangitsee myös visuaalisesti.
Mutta samalla yritän olla näkemättä,
miten paljon silikonia on käytetty.
En tiedä, onko se vain kokemuksen vai ajan puutetta.
Siihen voi olla monia syitä,
mutta olisin toivonut vähän viimeistellympää jälkeä.
Miten vaikeaa on tehdä monta eri osaa ja luoda niistä installaatio?
Todella vaikeaa.
Yleensä niitä valmistellaan kuukausia, jotta tiedetään, toimivatko ne yhdessä.
On hyvin haastavaa saada kaikki tehtyä niin lyhyessä ajassa.
Hyvin vaikuttava teos.
Tämä on John Moranin puoli galleriasta.
"Nurkassa on hylätty pehmolelupupu.
Vaikka se on revitty hajalle, se on uuden elämän lähde."
Tilan käyttö on hyvin mielenkiintoista.
Valkoiset rikkinäiset laatat ovat aika kiinnostavia.
Elämä puskee niistä läpi. Pidän vehreydestä tosi paljon.
Frittijauheen sulatukseen on varmasti mennyt paljon aikaa. Mutta en silti…
Tästä herää monenlaisia tunteita, mikä lienee hyvä asia,
ja ne yllättävätkin vähän.
En ole ihan varma, mitä mieltä olen kokonaisuudesta ja toimiiko se.
Voisiko sanoa, että John lähti vähemmän on enemmän -linjalle?
En koe sitä niin.
Esillä oleviin elementteihin on ladattu paljon.
Niissä on paljon yksityiskohtia, väriä, pintakuviointia ja realismia.
Tuo pupu näyttää pehmeältä.
Se oli varmasti tosi rakas lelu, mutta ehkä se putosi lastenrattaista.
Ja jäänyt auton alle. -Jestas.
Se kertoo paljon.
Siinä ruumiillistuu teoksen idea. Se ei vain esittele sitä.
Tavallaan John on ottanut siitä kaiken irti, kun sitä tarkastelee.
On kiinnostavaa, että myös lattia on osa teosta.
Se on omaperäistä. -Kyllä.
Emme taida vielä olla varmoja, oliko se hyvä idea vai ei.
Mitä ajattelette tästä pienemmästä osasta, jossa ruoho tulee esiin?
Minusta se on aivan ihana.
Se tuntuu kiteyttävän kaiken, mitä hän haluaa sanoa.
Vaikutelma on huomattavasti vähäeleisempi kuin tässä.
Hän ei varmastikaan haluaisi tyytyä esittelemään vain tuota,
kun panokset ovat niin korkeat. Mutta minusta se toimii hyvin.
Kaksi hyvin erilaista taiteilijaa. Kaksi hyvin erilaista installaatiota.
On päätöksen aika.
Kumman lasiteos on parempi? Johnin vai Minhin?
Minusta John Moranin työ oli teknisesti eheämpi.
Minhin konsepti oli selkeämpi ja tuli esiin paremmin.
Johnilla oli paljon elementtejä, mikä hieman hämärtää kokonaisuutta,
mutta toisaalta se avaa mahdollisuuden erilaisille tulkinnoille.
Kumpi taiteilija kehittyi enemmän kilpailun aikana?
John oli huipputaitava jo tänne tullessa.
Hän on osoittanut olevansa kiistattoman lahjakas -
ja lunastanut odotukset kerta toisensa jälkeen.
Minhin ensimmäinen työ oli se venetsialaistyylinen peili,
ja hän on osoittanut huimaa kehitystä ja aitoa halua kokeilla uutta.
Uskomaton matka.
Eli olette tehneet päätöksenne. -Kyllä.
Tämä on ollut ikimuistoinen kokemus.
Kävi miten vain, tein sen mitä halusinkin.
Jätän kilpailun parempana taiteilijana ja vahvempana ihmisenä.
Kun lähdin mukaan, ajattelin tekeväni sen mieheni Jessen vuoksi,
mutta nyt tajuan, että tein tämän itseni vuoksi.
Sain täältä enemmän kuin olisin voinut toivoa.
Minhi, John, olette kumpikin hyvin luovia ja päämäärätietoisia lasinpuhaltajia.
Olen todella otettu ja ylpeä siitä, mitä olette saaneet aikaan.
Teitte todella kunnianhimoiset ja uskomattoman hienot työt.
Kiitos.
John, olit jo tullessa yksi kilpailun kovan luokan tekijöistä,
mutta olit mukana nöyrin mielin. Näytit osaamisesi kerta toisensa jälkeen.
Et koskaan lepäillyt laakereillasi.
Löysit tavan ilmaista itseäsi omalla tyylilläsi.
Ja siksi pääsit finaaliin.
Kiitos.
Minhi, yllättäjämme. Sinulla oli vaikea alku.
Olit yhä surun murtama ja vaikutit epävarmalta.
Mutta kilpailun edetessä saimme nähdä, miten kuumapaja auttoi sinua toipumaan.
Minhi, me uskomme sinuun, ja toivon, että sinäkin uskot itseesi.
Kyllä uskon.
Olemme tehneet päätöksen.
Tämän kauden Blown Away -voittaja on…
John.
Olet mahtava, Minhi.
Oli ilo kilpailla kanssasi. -Onneksi olkoon. Olet paras puhaltaja.
Suurkiitokset.
Kiitos kaikesta. -Onnittelut.
Olen ylpeä itsestäni, ehkä ylpeämpi kuin koskaan.
Tulin tänne täynnä intoa ja toivoa,
ja nyt olen Blown Away -mestari. Sitä on vaikea uskoa todeksi.
Upeaa työtä, Minhi.
Olen oppinut sen, että elämässä joutuu taistelemaan.
Mutta jos avaa silmänsä ja katsoo ympärilleen,
lupaan, että aina löytyy jokin syy hymyillä.
Kiitos kaikesta. En tiedä, mitä sanoisin.
Olet mahtava.
En tiedä, mitä tuleman pitää.
Aion jatkaa uusien töiden tekemistä.
Minulla on uusia ideoita, ja odotan innolla paluuta studioon.
Tekstitys: Mirka Pohjanrinne